CELEX: 62013CN0205
Language: fi
Date: 2013-04-18 00:00:00
Title: Asia C-205/13: Ennakkoratkaisupyyntö, jonka Hoge Raad der Nederlanden (Alankomaat) on esittänyt 18.4.2013 — Hauck GmbH & Co. KG v. Stokke A/S ym.

29.6.2013   
            
            
               FI
            
            
               Euroopan unionin virallinen lehti
            
            
               C 189/7
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 18.4.2013 — Hauck GmbH & Co. KG v. Stokke A/S ym.
   (Asia C-205/13)
   2013/C 189/13
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Valittaja: Hauck GmbH & Co. KG
   
      Vastapuolet: Stokke A/S, Stokke Nederland BV, Peter Opsvik ja Peter Opsvik A/S
   
      Ennakkoratkaisukysymykset
   
   
               1)
            
            
               
                           a)
                        
                        
                           Onko direktiivin 89/104/ETY (1) 3 artiklan 1 kohdan e alakohdan i alakohdassa, sellaisena kuin se on kodifioituna direktiivissä 2008/95/EY, (2) säädetyssä rekisteröinnin esteessä tai mitättömyysperusteessa, jonka mukaan muotoa koskevat tavaramerkit eivät saa muodostua yksinomaan tavaran luonteenomaisesta muodosta, kyse sellaisesta muodosta, joka on välttämätön tavaran tehtävän kannalta, vai onko siinä ennemmin kyse yhdestä tai useammasta tavaran käyttöön liittyvästä olennaisesta piirteestä, joita kuluttajat saattavat haluta sisältyvän myös kilpailijoiden tavaroihin?
                        
                     
                           b)
                        
                        
                           Mikäli kumpikaan näistä vaihtoehdoista ei ole oikea, miten kyseistä säännöstä on tulkittava?
                        
                     
         
               2)
            
            
               
                           a)
                        
                        
                           Onko direktiivin 89/104/ETY 3 artiklan 1 kohdan e alakohdan iii alakohdassa, sellaisena kuin se on kodifioituna direktiivissä 2008/95/EY, säädetyssä rekisteröinnin esteessä tai mitättömyysperusteessa, jonka mukaan (muotoa koskevat) tavaramerkit eivät voi muodostua yksinomaan tavaran arvoon olennaisesti vaikuttavasta muodosta, kyse asianomaisen yleisön ostopäätökseen johtaneesta vaikuttimesta (tai vaikuttimista)?
                        
                     
                           b)
                        
                        
                           Onko edellä mainitun säännöksen mukaisesta tavaran arvoon olennaisesti vaikuttavasta muodosta kyse vain, jos kyseistä muotoa on pidettävä pääasiallisena tai vallitsevana arvona muihin arvoihin verrattuna (esimerkiksi lastentuolien kohdalla tällaisia ovat turvallisuus, mukavuus ja laadukkuus), vai voiko se olla kyseessä myös silloin, jos tavaralla katsotaan olevan kyseisen arvon lisäksi myös muita olennaisia arvoja?
                        
                     
                           c)
                        
                        
                           Onko asianomaisen yleisön enemmistön mielipide ratkaiseva kysymyksiin 2.a ja 2.b annettavien vastausten kannalta, vai voiko tuomioistuin katsoa, että jo osalla yleisöä oleva mielipide riittää määrittämään asiaankuuluvan arvon ”olennaiseksi” edellä mainitussa säännöksessä tarkoitetulla tavalla?
                        
                     
                           d)
                        
                        
                           Jos kysymykseen 2.c on vastattava sen viimeisessä lauseessa esitetyllä tavalla, millaisia edellytyksiä on asetettava asianomaisen yleisön osan laajuudelle?
                        
                     
         
               3)
            
            
               Onko direktiivin 89/104/ETY 3 artiklan 1 kohtaa, sellaisena kuin se on kodifioituna direktiivissä 2008/95/EY, tulkittava niin, että kyseisen artiklan e alakohdassa tarkoitettu este on olemassa myös silloin, jos muotoa koskeva tavaramerkki sisältää sellaisen merkin, johon voidaan soveltaa i alakohdan säännöstä ja joka täyttää muilta osin iii alakohdan edellytykset?
            
         
      (1)  Jäsenvaltioiden tavaramerkkilainsäädännön lähentämisestä 21.12.1988 annettu ensimmäinen neuvoston direktiivi 89/104/ETY (EYVL 1989, L 40, s. 1).
   
      (2)  Jäsenvaltioiden tavaramerkkilainsäädännön lähentämisestä 22.10.2008 annettu Euroopan parlamentin ja neuvoston direktiivi 2008/95/EY (Kodifioitu toisinto) (EUVL L 299, s. 25).